b'\n_START_ARTICLE_\nEfraim Carenius\n_START_PARAGRAPH_\nEfraim Carenius (8. tammikuuta 1739 Huittinen \xe2\x80\x93 18. marraskuuta 1802 Loimaa) oli suomalainen pappismies._NEWLINE_Careniuksen vanhemmat olivat Catarina Christina Tackou ja Huittisten seurakunnan kappalainen Jakob Carenius. Kev\xc3\xa4\xc3\xa4ll\xc3\xa4 1754 Carenius tuli opiskelemaan Turun Akatemiaan, miss\xc3\xa4 h\xc3\xa4n v\xc3\xa4itteli Huittisten pit\xc3\xa4j\xc3\xa4n fysio-ekonomisista oloista (Physico-Oeconomisk beskrifning \xc3\xb6fver Hvittis sokn i Bj\xc3\xb6rneborgs l\xc3\xa4n) Pehr Adrian Gaddin johdolla vuonna 1759, ja sai filosofian kandidaatin todistuksen samana vuonna. Toukokuussa 1760 h\xc3\xa4n puolusti pro gradu-v\xc3\xa4it\xc3\xb6st\xc3\xa4\xc3\xa4n professori Martin Johan Walleniuksen toimiessa preesensin\xc3\xa4. Pappisvihkiminen tapahtui toukokuussa 1763 Turun hiippakunnassa._NEWLINE_Carenius sai paikan Huittisten kirkkoherran apulaisena 1763. Ylim\xc3\xa4\xc3\xa4r\xc3\xa4iseksi saarnaajaksi henkirakuunarykmenttiin h\xc3\xa4n p\xc3\xa4\xc3\xa4si kolme vuotta my\xc3\xb6hemmin 1766, sittemmin h\xc3\xa4n sai vakinaisen pataljoonansaarnaajan paikan, ja vuonna 1776 h\xc3\xa4net nimitettiin rykmentinpastoriksi. Loimaan kirkkoherrana Carenius toimi vuodesta 1782 l\xc3\xa4htien ja nimitettiin rovastiksi 1793._NEWLINE_Careniuksen puoliso oli Ulrica Widberg ja heille syntyi Loimaalla ainakin yksi lapsi, tyt\xc3\xa4r Catharina Ulrica.'